คู่มือเล่นเกม:สัตว์

## การรับเลี้ยงสัตว์ (1)

ก่อนจะรับเลี้ยงสัตว์ คุณต้องมีสิ่งต่อไปนี้:

* Habitat
* Trade Center
* พลังงานไฟฟ้า
* สัตวแพทย์ หรือพนักงานทำความสะอาด
* เงินหรือ CC

เมื่อ Trade Center ได้รับไฟเลี้ยงและประตู Habitat มีทางเดินเชื่อมต่อเรียบร้อย ก็ได้เวลารับสัตว์มาเลี้ยงแล้ว!

## การรับเลี้ยงสัตว์ (2)

```
สัตว์ Habitat หมายถึง สัตว์ขนาดใหญ่
สัตว์ Exhibit หมายถึง สัตว์ขนาดเล็ก
```

### วิธีการรับเลี้ยงสัตว์

1. เปิดหน้าต่างซื้อขาย (Animal Trading) ขึ้นมาเพื่อดูรายการสัตว์
2. เลือกสัตว์ที่ต้องการ
3. หากมีเงินพอ ให้กดที่ปุ่ม 'Adopt'

เมื่อรับเลี้ยงสัตว์เรียบร้อยแล้ว สัตว์จะถูกเก็บไว้ใน Trade Centre พร้อมสำหรับนำเข้าสวนสัตว์

**การเคลื่อนย้ายสัตว์ (1)**

1. เปิดหน้าต่างซื้อขายสัตว์
2. เลือกรับเลี้ยงสัตว์
3. กดปุ่ม 'Send to Zoo'
4. เลือกสถานที่ที่จะส่งสัตว์ไป

### สถานที่ที่สามารถส่งสัตว์ไปได้

มีทั้งหมด 4 สถานที่:

1. ห้องกักกัน\*
2. Habitat
3. ห้องกระจก\*
4. Trade Centre

Note\* การส่งสัตว์ไปยังห้องกักกันก่อนส่งเข้า Habitat จะช่วยลดโอกาสในการนำเชื้อโรคเข้าสู่สวนสัตว์

Note\*\* สัตว์ Habitat ไม่สามารถส่งไปยังห้องกระจกได้ สัตว์จัดแสดงสามารถเลี้ยงได้แค่**หนึ่งสายพันธุ์ต่อหนึ่งห้อง**เท่านั้น

### วิธีการเคลื่อนย้ายสัตว์เพิ่มเติม

* เปิดหน้าต่างข้อมูลสัตว์
* เปิดหน้าต่างห้องกักกัน
* เปิดหน้าต่างข้อมูลสัตว์จัดแสดง
* เปิดหน้าต่างซื้อขายสัตว์ Habitat/จัดแสดง
* เปิดหน้าต่างรายชื่อสัตว์

เลือกสัตว์ที่ต้องการแล้วกด 'Move' แล้วเลือกสถานที่ที่ต้องการส่งสัตว์ สถานที่ที่สามารถส่งสัตว์ไปได้จะขึ้นตามภาพข้างล่าง

การเคลื่อนย้ายสัตว์ไปยัง Trade Centre, ห้องกระจก หรือพื้นที่ใน Habitat เดียวกันไม่จำเป็นต้องใช้พนักงานในการเคลื่อนย้าย

## การเคลื่อนย้ายสัตว์ (2)

### สัตว์ที่อยู่ระหว่างการเคลื่อนย้าย

เมื่อสัตว์ถูกกำหนดการเคลื่อนย้าย พนักงานทำความสะอาดหรือสัตวแพทย์ที่ใกล้ที่สุดจะ:

1. หากพนักงานพร้อมทำงาน พนักงานจะเริ่มดำเนินการ
2. สัตว์จะถูกนำใส่กล่องและพาไปยังปลายทางที่เลือก
3. กล่องจะเปิดออกเองอัตโนมัติเมื่อถึงปลายทาง

## ปัญหาการเคลื่อนย้ายสัตว์

หากสัตว์รอการเคลื่อนย้ายเป็นเวลานาน ให้ลองตรวจสอบ:

* มีพนักงานทำความสะอาดหรือสัตวแพทย์เพียงพอหรือไม่ ?
* พนักงานเข้าถึงสัตว์ได้หรือไม่ ?
* Trade Centre หรือห้องกักกันมีไฟเลี้ยงหรือไม่?
* Trade Centre หรือห้องกักกันเต็มหรือไม่?

ผู้เล่นสามารถเรียงลำดับความสำคัญงานของพนักงานได้ เช่น ให้การตามจับสัตว์ที่หลบหนีหรือบาดเจ็บไว้เป็นอันดับหนึ่ง
หากพนักงานไม่ทำตามที่ควรจะเป็น ผู้เล่นอาจต้องพิจารณาปรับเปลี่ยนการทำงานหรือจ้างพนักงานเพิ่ม

## สภาพจิตใจของสัตว์ (Welfare)

สัตว์ใน Planet Zoo ต้องการสิ่งจำเป็น 4 อย่าง:

1. โภชนาการ  (Nutrition)
2. สังคม (Social)
3. Habitat (ที่พักอาศัย)
4. ของตกแต่ง (Enrichment)

* สัตว์ที่มีสภาพจิตใจดีจะอายุยืน, เป็นโรคยากและดึงดูดแขกได้เยอะ ซึ่งจะทำให้ได้เงินบริจาคมากขึ้น
* สัตว์ที่มีสภาพจิตใจต่ำจะป่วยและอาจตายได้

 ผู้เล่นสามารถตรวจสอบสภาพจิตใจสัตว์ได้ด้วยการคลิกเลือกสัตว์ใด ๆ ก็ตามเพื่อเปิดหน้าต่างข้อมูลสัตว์
หรือดูได้ทางหน้าต่างจัดการสวนสัตว์

## สภาพจิตใจของสัตว์: โภชนาการ (Nutrition)

โภชนาการของสัตว์มีองค์ประกอบ 4 อย่าง:

1. ความอิ่ม (Nourishment)
2. คุณภาพอาหารมื้อที่แล้ว (Last Meal Quality)
3. ความต้องการน้ำ (Hydration)
4. ความสะอาดน้ำมื้อที่แล้ว  (Last Drink Cleanliness)

* หากความอิ่มลดต่ำ แสดงว่าสัตว์ไม่สามารถหาอาหารได้เพียงพอ สัตว์จะหิวและนำไปสู่การอดอาหารและอาจตายได้ในที่สุด
* พนักงานดูแลจะเติมอาหารให้ก่อนที่ค่าสถานะจะลดต่ำลงกว่า 100
* คุณภาพอาหารมื้อที่แล้วจะชี้วัดสารอาหารที่สัตว์ได้รับจากมื้อที่แล้ว
* อาหารคุณภาพสูงสามารถหาได้จากการค้นคว้าสัตว์ประเภทนั้น

**Note:** *สัตว์ต้องกินอาหารดังกล่าวก่อนค่าสถานะถึงจะมีการเปลี่ยน ดังนั้น การเปลี่ยนเกรดอาหารจะไม่แสดงผลลัพธ์ทันที*

* สัตว์ที่กินอาหารที่แขกโยนให้จะถูกปรับค่าคุณภาพอาหารมื้อสุดท้ายเหลือ 0
* หากสัตว์ไม่ได้กินน้ำ สัตว์จะเริ่มขาดน้ำและตายในที่สุด
* พนักงานดูแลจะเติมน้ำอย่างสม่ำเสมอ
* สัตว์ที่มีบ่อน้ำธรรมชาติใกล้ๆ อาจเลือกดื่มน้ำจากถ้วยน้ำแทน
* บ่อน้ำธรรมชาติจะสกปรกขึ้นเรื่อย ๆ และต้องใช้ Water Treatment ในการบำบัดน้ำ

## อาหารและน้ำดื่ม

สิ่งจำเป็นก่อนจะเริ่มให้อาหารสัตว์ คุณต้องมี:

1. Keeper Hut
2. พนักงานดูแลสัตว์ (Keeper)
3. พลังงานไฟฟ้า

 อย่าลืมเชื่อมทางเดินระหว่าง Keeper Hut และประตู Habitat

### การทำงานของพนักงานดูแลสัตว์

1. ไปที่ Habitat เพื่อตรวจสอบสุขภาพของสัตว์
2. เติมน้ำดื่มให้สัตว์เมื่อจำเป็น
3. หากสัตว์หิว พนักงานดูแลสัตว์จะเดินทางกลับไปที่ Keeper Hut เพื่อเตรียมอาหาร
4. พนักงานดูแลสัตว์จะกลับมาพร้อมอาหารและเติมบนภาชนะ หากภาชนะเต็มพนักงานจะเทส่วนที่เหลือบนพื้น
5. ทำความสะอาดอาหารเก่าที่เน่าเสีย
6. เก็บมูลสัตว์
7. ออกจาก Habitat และไปทำงานส่วนอื่นต่อ

* เมื่อพนักงานดูแลสัตว์เริ่มตรวจสอบสุขภาพสัตว์ พนักงานจะไม่สามารถถูกยกเลิกการกระทำได้จนกว่าจะเติมอาหารให้สัตว์เสร็จ
* การเรียกพนักงานดูแลสัตว์ให้ทำหน้าที่ที่สำคัญกว่าจะไม่ส่งผลจนกว่าพนักงานนั้นจะเสร็จสิ้นภารกิจข้างต้น
* เช่นเดียวกัน พนักงานดูแลสัตว์จะไม่ออกไปพักแม้ว่าพลังงานจะลดต่ำแค่ไหน จนกว่าจะเสร็จสิ้นภารกิจดังกล่าว

***Note:** ภาชนะใส่อาหารจะแยกตามสายพันธุ์ของสัตว์ และพนักงานดูแลสัตว์จะไม่เติมอาหารหากภาชนะใส่ไม่ตรงตามสายพันธุ์ของสัตว์*

### วิธีการตรวจสอบความถูกต้องของภาชนะใส่อาหาร

1. ตรวจสอบแท็กในหน้าต่างสิ่งของ
2. ใช้ตัวกรองในการกรองผลลัพธ์

### การอัพเกรดคุณภาพอาหารสัตว์

1. คลิกเลือก Habitat เพื่อเปิดหน้าต่างข้อมูล
2. ไปยังแท็บ Animal แล้วเลือกสายพันธุ์ที่ต้องการ
3. เปิดหน้าต่างอาหารแล้วเลือกชนิดอาหาร

**Note:** *อาหารคุณภาพ 2 ขึ้นไป สามารถหาได้จากการค้นคว้าสัตว์พันธุ์นั้น*

## สภาพจิตใจของสัตว์: สังคม

สัตว์แต่ละสายพันธุ์ต้องการสังคมที่แตกต่างกัน ซึ่งมีองค์ประกอบดังนี้:

1. จำนวนของกลุ่ม (Social Group)
2. พื้นที่ (Space)
3. ความเครียด (Stress)

### จำนวนของกลุ่ม

สัตว์ทุกสายพันธุ์ต้องการจำนวนของกลุ่มที่แตกต่างกัน บางสายพันธุ์ต้องการกลุ่มใหญ่ บางสายพันธุ์ชอบอยู่โดดเดี่ยว
ผู้เล่นต้องบริหารให้ตรงกับความต้องการของสัตว์แต่ละสายพันธุ์
 สามารถดูข้อมูลความต้องการทางสังคมได้ที่ Zoopedia

***Note:** สัตว์วัยเด็กจะไม่ถูกนับเป็นจำนวนของกลุ่ม แต่ยังมีผลต่อความต้องการของพื้นที่อยู่*

ความสมดุลระหว่างเพศผู้และเพศเมียมีความสำคัญเป็นอย่างมากในการสร้างสภาพแวดล้อมที่เหมาะสมต่อสัตว์
การต่อสู้แย่งชิงพื้นที่อาจเกิดขึ้นหากมีจำนวนของเพศดังกล่าวสูงเกินกำหนด
กลุ่มสัตว์เพศเดียวกันจะเกิดปัญหาน้อยกว่า แต่ก็ต้องการจำนวนของกลุ่มเยอะกว่า
สัตว์บางสายพันธุ์อาจมีจ่าฝูง (Alpha) จ่าฝูงถือเป็นหนึ่งเกณฑ์สำคัญต่อสภาพสังคมและส่วนใหญ่มักจะเป็นเพศผู้ แต่ในบางสายพันธุ์ก็เป็นเพศเมีย
จ่าฝูงเป็นผู้มีอำนาจในการเลือกคู่ผสมพันธุ์ ถือเป็นตำแหน่งที่สัตว์ทุกตัวต่างต้องการ บางครั้งจึงมีการต่อสู้กันเพื่อชิงตำแหน่ง

### ประเภทการผสมพันธุ์

ประเภทของการผสมพันธุ์ก็มีส่วนสำคัญในสังคมของสัตว์ ซึ่งแบ่งออกเป็น:

* Monogamous จับคู่ตัวเดียว
* Promiscuous สำส่อน
* Polygynous ผัวเดียวหลายเมีย
* Polyandrous เมียเดียวหลายผัว

### พื้นที่

มีพื้นที่ที่สัตว์สามารถเข้าถึงได้:

* พื้นดิน
* น้ำ
* พื้นที่ปีนป่าย

สัตว์แต่ละสายพันธุ์ต้องการพื้นที่ต่างกัน เมื่อใดที่จำนวนสัตว์ใน Habitat เดียวกันเพิ่มขึ้น ความต้องการพื้นที่ก็เพิ่มขึ้นเช่นเดียวกัน

### ความเครียด

สัตว์อาจเกิดความเครียดได้โดย:

* แพ้จากการต่อสู้
* ถูกแขกจ้อง

ไม่ใช่ว่าสัตว์ทุกตัวจะได้รับผลจากการถูกแขกจ้องมอง ผู้เล่นสามารถตรวจสอบข้อมูลนี้ได้จาก Zoopedia ในหมวด 'ความสัมพันธ์ต่อมนุษย์' (Relation With Human)

* สัตว์ที่เครียดจะหาวิธีแก้ไขด้วยการหนีเข้าที่พัก, แอบหรือปีนต้นไม้เพื่อหนีจากสายตาผู้คน
* การสร้าง Habitat ที่เหมาะสมจะช่วยให้สัตว์ขี้อายอยู่ได้อย่างสบายใจมากขึ้น

## สภาพจิตใจของสัตว์: Habitat

Habitat มีองค์ประกอบดังนี้:

1. ความสะอาด
2. อุณหภูมิ
3. พื้นผิว
4. ต้นไม้
5. ที่พัก

### ความสะอาด

ขึ้นอยู่กับ:

1. ปริมาณมูล
2. การเน่าเสียของอาหาร
3. โครงกระดูกสัตว์ที่ตายแล้ว
4. อาหารและขยะที่แขกโยนเข้ามา
5. ซากสัตว์ที่ตายแล้ว
6. น้ำที่ไม่ได้รับการบำบัด

* พนักงานดูแลสัตว์จะจัดการข้อ 1-4 ในขณะที่สัตวแพทย์จะจัดการข้อ 5
* ข้อ 6 สามารถแก้ไขด้วยการวาง Water Treatment

### อุณหภูมิ (Temperature)

สัตว์แต่ละสายพันธุ์มีอุณหภูมิที่เหมาะสมในการดำรงชีวิตที่ต่างกัน สัตว์จะทนต่อสภาพอากาศได้ในช่วงเวลาหนึ่ง
แต่หากอุณภูมิต่างมากเกินไปอาจทำให้สัตว์ทรมานได้
การใช้เครื่องทำความร้อนหรือเครื่องทำความเย็นจะช่วยคุณสามารถจัดการได้อย่างเหมาะสม

### พื้นผิว (Terrain)

สัตว์แต่ละสายพันธุ์ต้องการพื้นผิวที่แตกต่างกัน
ผู้เล่นควรตรวจสอบความต้องการของสัตว์ได้ที่แท็บ Terrain เพื่อปรับพื้นผิวให้ตรงความต้องการของสัตว์

### ต้นไม้ (Plants)

การปลูกต้นไม้ใน Habitat ควรคำนึงถึงความเข้ากันของทวีปและไบโอมต้นกำเนิดของสัตว์ด้วย
เช่น หากสัตว์มาจากไบโอมอบอุ่นในทวีปอเมริกาเหนือ ผู้เล่นควรปลูกต้นไม้ที่อยู่ในเขตอเมริกาเหนือเช่นกัน
ความครอบคลุม, ความหนาแน่นของพืชเองก็มีส่วนสำคัญต่อสภาพจิตใจของสัตว์

### ที่พัก (Shelter)

ที่พักเป็นอีกหนึ่งปัจจัยสำคัญต่อสัตว์
ถ้ำ, เถาวัลย์, ไม้ย้อย หรือองค์ประกอบทางกายภาพอื่น ๆ มีผลต่อสัตว์ซึ่งสัตว์สามารถเข้าไปหลบหรือพักได้
ที่พักเป็นที่ที่สัตว์จะเข้าไปพักฟื้นหากสัตว์มีอาการเครียด

หากผู้เล่นพบว่าสัตว์ยังมีค่าที่พักต่ำ ผู้เล่นอาจตรวจสอบว่าสัตว์สามารถเข้าไปยังที่พักได้หรือไม่
หรือที่พักอาจเล็กเกินไป ผู้เล่นสามารถใช้โหมดวิเคราะห์เพื่อพิจารณาความเหมาะสมของที่พักได้

## สัตว์กับพืชพรรณ

สัตว์จะชอบพืชที่มาจากถิ่นกำเนิดของพวกเขา ซึ่งผู้เล่นสามารถศึกษาได้ใน Zoopedia

### ความครอบคลุมของพืช (Coverage)

ความครอบคลุม (หรือจำนวนของพืช) ที่สัตว์ต้องการแตกต่างกันไปตามสายพันธุ์ ซึ่งอ้างอิงจากความเป็นจริงในธรรมชาติ
ผู้เล่นสามารถตรวจสอบได้ที่แท็บ Environment ในหน้าต่างข้อมูลสัตว์

## สภาพจิตใจของสัตว์: ของตกแต่ง (Enrichment)

สัตว์ที่เลี้ยงในสวนสัตว์จะได้ประโยชน์จากสิ่งเลียนแบบพฤติกรรมทางธรรมชาติของพวกเขา ของตกแต่งใช้สำหรับการเลียนแบบธรรมชาติดังกล่าว ทั้งการกินและการเล่น สัตว์แต่ละสายพันธุ์จะมีของตกแต่งที่ต่างกัน บางชิ้นมีตั้งแต่แรก บางชิ้นต้องค้นคว้าเพิ่ม

### ของตกแต่งประเภทอาหาร (Food Enrichment)

ช่วยเพิ่มคุณค่าทางอาหารให้แก่สัตว์และยังเพิ่มค่าสภาพจิตใจด้วย

* พนักงานดูแลสัตว์จะเติมของตกแต่งประเภทอาหารให้พร้อม ๆ กับตอนที่นำอาหารมาเติม

* พนักงานดูแลสัตว์จะเติมของตกแต่งประเภทอาหารก่อน แล้วค่อยเติมอาหารปกติทีหลัง

* คุณภาพของอาหารของตกแต่งจะขึ้นอยู่กับคุณภาพอาหารที่ผู้เล่นเลือก (ใช้ค่าเดียวกันกับอาหารปกติ)

* ผู้เล่นควรวางของตกแต่งประเภทอาหารให้เพียงพอต่อความต้องการของสัตว์ซึ่งสามารถดูได้ในหน้าต่างข้อมูล จำนวนสัตว์ยิ่งเยอะยิ่งต้องการของตกแต่งเพิ่มมากขึ้น

* สัตว์แต่ละสายพันธุ์ต้องการของตกแต่งประเภทอาหารแตกต่างกัน ผู้เล่นสามารถตรวจสอบความเข้ากันได้ที่แท็กในหน้าต่างของตกแต่งหรือใช้ตัวกรองเพื่อกรองผลลัพธ์

### ของตกแต่งประเภทของเล่น (Toy Enrichment)

ช่วยให้สัตว์กระตือรือร้นและทำให้สัตว์อยากเล่น ความอยากเล่นนี้จะลดลงเรื่อย ๆ เนื่องจากสัตว์ต้องการความแปลกใหม่ ซึ่งจะส่งผลให้ของเล่นปัจจุบันมีประสิทธิภาพน้อยลง
การลบของตกแต่งประเภทของเล่นออกจะช่วยฟื้นคืนความอยากเล่นขึ้นมาใหม่ เช่นเดียวกัน ของตกแต่งประเภทของเล่นแบ่งออกตามสายพันธุ์ของสัตว์ ผู้เล่นสามารถตรวจสอบความเข้ากันได้ที่แท็กในหน้าต่างของตกแต่งหรือใช้ตัวกรองเพื่อกรองผลลัพธ์

### การเพิ่มคุณค่าทางสังคม

สัตว์บางสายพันธุ์สามารถอยู่ร่วมกันได้ ซึ่งจะช่วยเพิ่มคุณค่าทางสังคมให้แก่สัตว์เหล่านี้
นอกจากนี้ยังช่วยให้สัตว์เบื่อของเล่นช้าลงด้วย

## สุขภาพของสัตว์

สัตว์สามารถป่วยได้สองวิธีดังนี้:

1. การติดเชื้อ
2. การบาดเจ็บทางกายภาพ

### การติดเชื้อ

สาเหตุส่วนใหญ่เกิดจาก:

* การแพร่เชื้อจากสัตว์ป่วยที่อยู่ใน Habitat เดียวกัน
* Habitat สกปรก
* อาหารเน่าเสียที่ตกค้างบนพื้น

การนำสัตว์ที่รับเลี้ยงมาใหม่เข้าห้องกักกันก่อนจะช่วยบล็อคไม่ให้เชื้อโรคเข้าสู่สวนสัตว์ได้
การลดการติดเชื้อ

ผู้เล่นควรจ้างพนักงานดูแลเพื่อให้พวกเขาคอยรักษาความสะอาดของ Habitat เมื่อพนักงานดูแลสัตว์และสัตวแพทย์ตรวจสอบ Habitat พนักงานอาจตรวจพบเชื้อตั้งแต่ระยะฟักตัวหรือระยะแพร่กระจาย การอัพระดับพนักงานจะช่วยให้พวกเขาตรวจเจอเชื้อโรคได้เก่งขึ้น สัตวแพทย์จะตรวจเจอได้เก่งกว่าพนักงานดูแลสัตว์ เมื่อพนักงานดูแลสัตว์ตรวจพบเชื้อโรค พนักงานจะเรียกสัตวแพทย์มาจัดการต่อไป
 และสัตวแพทย์อาจนำสัตว์ไปห้องผ่าตัด

* หากห้องผ่าตัดว่าง สัตวแพทย์จะทำการรักษาสัตว์ ระยะเวลาการรักษาขึ้นอยู่กับเลเวลของสัตวแพทย์, ภูมิคุ้มกันของสัตว์ และความรุนแรงของอาการป่วย
* สัตวแพทย์อาจต้องต่อคิวหากห้องผ่าตัดไม่เพียงพอ
* เมื่อสัตว์ได้รับการรักษา สัตวแพทย์จะนำกลับคืน Habitat อัตโนมัติ

ผู้เล่นสามารถจับสัตว์ใส่กรงแล้วส่งเข้าห้องกักกันเพื่อลดปัญหาการแพร่กระจายของเชื้อโรคได้ สัตว์จะถูกนำเข้าห้องกักกันโดยพนักงานทำความสะอาดและจะถูกสัตวแพทย์นำไปยังห้องผ่าตัดทันทีที่พร้อม

* สัตว์สามารถรักษาตัวได้เอง โดยโอกาสนั้นขึ้นอยู่กับสภาพจิตใจและภูมิคุ้มกัน สัตวแพทย์ทำหน้าที่ตรงนี้ได้ไวและเที่ยงตรงกว่า
* สัตว์ที่เคยติดเชื้อแล้วจะไม่ติดเชื้อเดิมอีกในอนาคต

### การบาดเจ็บทางกายภาพ

สัตว์สามารถบาดเจ็บได้จากการต่อสู้กันเองหรือโดนโจมตีจากศัตรูสายพันธุ์อื่น

การต่อสู้กันเองเกิดขึ้นได้จาก 3 ปัจจัย:

* ต่อสู้เพื่อแย่งชิงพื้นที่ เพื่อแย่งชิงตำแหน่งจ่าฝูง

* ต่อสู้เนื่องจากจำนวนสัตว์ในกลุ่มไม่สมดุล

* ต่อสู้เนื่องจากความเครียดที่เกิดจากจำนวนสัตว์ในกลุ่มมากเกินไป

ผู้เล่นควรตรวจสอบความต้องการทางสังคมของสัตว์ทุกสายพันธุ์เพื่อป้องกันไม่ให้เกิดปัญหานี้

การรักษาอาการบาดเจ็บทางกายภาพเหมือนกันกับการเจ็บป่วย สัตว์ที่บาดเจ็บเล็กน้อยจะรักษาตัวเองโดยขึ้นอยู่กับสภาพจิตใจและภูมิต้านทาน บาดแผลที่ถูกรักษาจะกลายเป็นแผลเป็น

## วงจรชีวิตของสัตว์

สัตว์ที่เติบโตจากวัยเด็กกลายเป็นโตเต็มวัย และหากได้รับการดูแลเป็นอย่างดีจะมีชีวิตยืนยาว
อายุขัยของสัตว์ขึ้นอยู่กับ:

* ยีน โดยเฉพาะยีนอายุยืน
* สภาพจิตใจโดยรวม
* การเจ็บป่วย
* การบาดเจ็บทางกายภาพ
* การอดอาหาร หรือขาดน้ำ

หากผู้เล่นดูแลสัตว์ให้มีสภาพจิตใจดี รักษาอาการป่วยอย่างทันที และพยายามไม่ให้เกิดอาการบาดเจ็บ สัตว์จะอายุยืน
เมื่อสัตว์ตาย ต้องรีบให้พนักงานหรือสัตวแพทย์มาเก็บกวาด อย่าลืมเช็คสภาพจิตใจด้านอารมณ์ด้วย
ยีนจะเป็นตัวชี้วัดอายุสูงสุดที่สัตว์สามารถอยู่ถึงได้ หากสภาพจิตใจตกต่ำ, ป่วยและบาดเจ็บ จะทำให้อายุสูงสุด (Maximum Longevity) ถูกลดลง

สัตว์อายุน้อยก็สามารถตายได้หากเกิดปัญหาต่อไปนี้:

* การเจ็บป่วย
* การบาดเจ็บทางกายภาพ
* การอดอาหาร หรือขาดน้ำ

การเจ็บป่วยและการบาดเจ็บทางกายภาพจะสะสมเรื่อยๆ และอาจรุนแรงขึ้นจนทำให้สัตว์ตายได้ ระยะเวลานี้ขึ้นอยู่กับความรุนแรงของเชื้อโรคและระดับภูมิคุ้มกันของสัตว์

สัตว์สามารถอดอาหารและขาดน้ำ (สภาพจิตใจต่ำกว่า 0) ได้ในช่วงระยะเวลาหนึ่งขึ้นอยู่กับสายพันธุ์ของสัตว์ อย่างไรก็ตาม หากปล่อยไว้นานสัตว์ก็จะตาย
ซากสัตว์ที่ตายแล้วจะอยู่ใน Habitat จนกว่าสัตวแพทย์จะมานำออกไป
ซากสัตว์ที่ถูกทิ้งไว้จะแปรสภาพเป็นโครงกระดูกซึ่งสามารถทำความสะอาดได้ด้วยพนักงานดูแลสัตว์

## การปล่อยสัตว์คืนสู่ป่า

สัตว์เด็กและสัตว์แก่จะไม่สามารถปล่อยคืนสู่ป่าได้ การปล่อยสัตว์คืนสู่ป่าจะได้รับ CC และจะเพิ่มความนิยมของสวนสัตว์ด้วย เงินที่ได้จะถูกปรับลงเล็กน้อยเพื่อไม่ให้เกิดการปล่อยสัตว์สายพันธุ์เดียวกันสู่ป่าหลายครั้งในคราวเดียวกัน

สัตว์ที่ไม่สามารถถูกปล่อยคืนสู่ป่าได้:

1. สัตว์เด็ก
2. เป็นหมัน
3. สัตว์แก่
4. สัตว์ป่วย

## การแลกเปลี่ยนสัตว์

### ข้อจำกัด

ก่อนที่จะแลกเปลี่ยนสัตว์ ผู้เล่นต้องส่งสัตว์ไปที่ Trade Centre ก่อน
สัตว์ที่ไม่สามารถแลกเปลี่ยนได้:

* สัตว์เด็ก (Juvenile)
* เป็นหมัน (0% Fertility)
* สัตว์แก่ (Elder)

### แลกเปลี่ยนสัตว์ในโหมด Franchise

คุณสามารถแลกเปลี่ยนเป็น CC ได้เท่านั้น
การลงขายสัตว์ คลิกปุ่ม 'Trade' และผู้เล่นคนอื่นจะสามารถรับเลี้ยงสัตว์จากท่านได้
หากสัตว์ไม่ถูกรับเลี้ยงภายในเวลาที่กำหนด สัตว์จะถูกส่งคืนคลังเก็บสัตว์

### ขายทันที

เกมทุกโหมดสามารถเลือกขายทันทีเพื่อรับเป็นเงินสดได้

## หาบ้านใหม่ให้แก่สัตว์ (Rehome)

หากสัตว์ไม่สามารถแลกเปลี่ยนหรือปล่อยคืนสู่ป่าได้ ผู้เล่นสามารถเลือกหาบ้านใหม่ให้แก่สัตว์แทน การกระทำนี้มีค่าใช้จ่ายเล็กน้อย เมื่อสัตว์ถูกย้ายบ้านจะไม่สามารถเรียกคืนสัตว์ได้อีก

## ความน่าดึงดูดของสัตว์ต่อแขก

แขกจะชอบสัตว์ที่มีความน่าดึงดูดซึ่งขึ้นอยู่กับปัจจัยดังนี้:

1. สายพันธุ์
2. คุณภาพของยีน
3. ค่าดาว

## ความดึงดูดของสัตว์

สัตว์บางสายพันธุ์จะน่าสนใจว่าสายพันธุ์อื่น และดึงดูดแขกได้ดีกว่า

### คุณภาพของยีน

* ในสายพันธุ์เดียวกัน สัตว์ที่ยีนดีที่สุดจะดึงดูดแขกได้มากสุด เมื่อจะรับเลี้ยงสัตว์ ผู้เล่นควรมองหาสัตว์ที่มีค่าเหรียญสูง
* สัตว์ที่มียีนคุณภาพดีไม่เพียงแต่จะออกลูกดกแต่ยังตัวใหญ่และสุขภาพดีกว่าด้วย สิ่งนี้จะช่วยเพิ่มค่าความดึงดูด

### ค่าดาว (Star Rating)

หากสัตว์ได้รับการดูแลเป็นอย่างดี ค่าดาวจะค่อย ๆ ขึ้นตามลำดับ ยิ่งค่าดาวสูงก็ยิ่งดึงดูด หากครบ 5 ดาว สัตว์ตัวนั้นจะกลายเป็นตัวดังของสวนสัตว์

สัตว์ทุกสายพันธุ์สามารถไปถึงระดับ 5 ดาวได้ ปัจจัยที่ส่งผลต่อค่าดาวคือ:

1. สุขภาพจิตใจโดยรวมของสัตว์ ค่าดาวจะขึ้นไวเมื่อสุขภาพจิตใจของสัตว์อยู่ในเกณฑ์ดี
2. ยีนอายุยืนของสัตว์ ยิ่งสัตว์อายุยืนก็ยิ่งได้ 5 ดาวช้า
3. การดูแลสัตว์ให้สุขภาพดีตลอดชีวิตของเขาจะช่วยเพิ่มความสามารถในการได้ 5 ดาว

การรับเลี้ยงสัตว์จากตลาดก็เหมือนซื้อรถมือสอง เราไม่มีทางรู้ว่าเจ้าของเก่าดูแลไว้ดีแค่ไหน

## การสืบพันธุ์สัตว์

สัตว์สุขภาพดีที่โตเต็มวัยจะสามารถสืบพันธุ์ได้ อย่างไรก็ตาม ปัจจัยบางอย่างอาจมีผลต่อสัตว์
เช่น สัตว์ที่เพิ่งจับคู่กันอาจต้องรอถึงฤดูหน้า, สัตว์ต้องเลี้ยงครรภ์หรือพักท้องในช่วงเวลาหนึ่ง
สัตว์อาจต้องการปัจจัยอื่นหรือมีข้อจำกัดเพิ่มเติมในการสืบพันธุ์ซึ่งขึ้นอยู่กับสัตว์แต่ละสายพันธุ์ ศึกษาข้อมูลนี้ได้ที่ Zoopedia

### โอกาสสำเร็จ

ขึ้นอยู่กับ:

1. สภาพจิตใจของสัตว์ทั้งคู่
2. ความเจริญพันธุ์ของสัตว์ทั้งคู่
3. การค้นคว้าวิจัย
4. ความสามารถในการสืบพันธุ์ของสัตว์สายพันธุ์ดังกล่าว

สัตว์จะสืบพันธุ์ไม่สำเร็จหากสภาพจิตใจของตัวใดตัวหนึ่งลดต่ำกว่า 66%
สัตว์ที่สภาพจิตใจดีจะมีโอกาสสืบพันธุ์สำเร็จสูง
การค้นคว้าสายพันธุ์สัตว์จะช่วยเพิ่มโอกาสในการสืบพันธุ์

## ยีน

สัตว์ทุกสายพันธุ์ใน Planet Zoo จะมีจีโนมทีแตกต่างกัน ส่งต่อจากรุ่นปู่สู่รุ่นลูก
ยีนมีความเกี่ยวข้องกับการสืบพันธุ์และผลลัพธ์ที่จะเกิดขึ้นในอนาคต ซึ่งอาจเป็นได้ทั้งผลเสียและผลลบ
สัตว์แต่ละสายพันธุ์มีองค์ประกอบของยีนดังนี้:
ยีน Additive

1. ขนาด (Size)
2. อายุขัย (Longevity)
3. ลักษณะทางกายภาพ (Appearance)

ยีน Diversity

1. ความเจริญพันธุ์ (Fertility)
2. ภูมิคุ้มกัน (Immunity)

* ยีน Additive จะส่งผลต่อลักษณะทางกายภาพ เช่น ขนาดตัว
* ยีน Diversity เมื่อมีลูก ยีนจะมีคุณภาพดีขึ้นเมื่อยีนของตัวพ่อและแม่แตกต่างกัน
* พ่อแม่ที่ยีน Diversity ใกล้เคียงกันมักจะทำให้เกิดการผสมพันธุ์จากสายโลหิตเดียวกัน (Inbreeding - ญาติหรือครอบครัวเดียวกัน) เมื่อตั้งครรภ์ สัตว์ที่เกิดมาจะมีความเจริญพันธุ์ต่ำ เป็นต้น

### ยีนขนาดตัว

ยีนนี้จะชี้วัดขนาดตัวที่ใหญ่ที่สุดที่สัตว์สามารถเป็นได้
เพื่อให้ยีนขนาดตัวมีค่าสูง สัตว์ต้องมีสุขภาพจิตใจที่ดี ไม่เกิดการป่วยหรือบาดเจ็บ
ยีนขนาดตัวส่งผลต่อจำนวนลูกในครรภ์ ซึ่งหมายความว่าหากสัตว์ตัวใหญ่ทั้งพ่อและแม่ จะส่งผลให้ออกลูกหลายตัวในหนึ่งครรภ์

### ยีนอายุขัย

ยีนนี้จะชี้วัดอายุสูงสุดที่สัตว์สามารถอยู่ถึงได้
เพื่อให้ยีนอายุขัยมีค่าสูง สัตว์ต้องมีสุขภาพจิตใจที่ดี ไม่เกิดการป่วยหรือบาดเจ็บ
ยีนขนาดตัวส่งผลต่อคุณภาพยีนของลูกในอนาคต หากพ่อและแม่มียีนอายุขัยที่ดี ลูกก็จะอายุยืนเช่นกัน

### ยีนลักษณะทางกายภาพ

ยีนนี้จะชี้วัดลักษณะทางกายภาพที่ปรากฎ เช่น สีขนหรือลวดลายตัว
ลูกที่ออกมาจะมีลักษณะเหมือนพ่อแม่

### ยีนเจริญพันธุ์

ยีนนี้จะชี้วัดความสามารถในการสืบพันธุ์ของสัตว์ และมีส่วนต่อความสำเร็จในการสืบพันธุ์
ยีนนี้เป็นปัจจัยของการผสมพันธุ์จากสายโลหิตเดียวกัน (Inbreeding) ซึ่งเกิดจากการผสมพันธุ์สัตว์ที่มียีนใกล้เคียงกัน
(อาจเป็นญาติกัน) ซึ่งจะทำให้ความเจริญพันธุ์ต่ำ ผู้เล่นควรบริหารให้สัตว์มียีนที่แตกต่างกันเพื่อผลลัพธ์ที่ดีของการสืบพันธุ์

### ยีนภูมิคุ้มกัน

ยีนนี้จะชี้วัดความสามารถในการป้องกันตัวเองจากเชื้อโรคของสัตว์ และความสามารถในการฟื้นฟูตนเองจากการป่วย
ผู้เล่นควรบริหารให้สัตว์มียีนที่แตกต่างกันเพื่อผลลัพธ์ที่ดีของการสืบพันธุ์

## ผลลัพธ์จากการผสมพันธุ์สัตว์

ความน่าจะเป็นของผลลัพธ์สามารถดูได้จากการกด Compare Mates
หลังจากเลือกพ่อและแม่ ผู้เล่นจะเห็นความเป็นไปได้ของผลลัพธ์ซึ่งก็คือสีชมพูในกรอบ
การผสมพันธุ์สัตว์ สัตว์ทั้งคู่ต้องอยู่ใน Habitat เดียวกัน หลังจากนั้นคือปัจจัยด้านสุขภาพและจิตใจ
รวมถึงเปอร์เซ็นต์ช่วยเหลือจากการวิจัยสัตว์ด้วย

### ผลของยีนจะแตกต่างตามชนิดของยีน

* ยีน Additive มักจะเป็นผลลัพธ์จากค่าเฉลี่ยของทั้งพ่อแม่ และมีโอกาสที่ยีนจะมีคุณภาพดีขึ้นหรือด้อยลง
* ยีน Diversity ขึ้นอยู่กับความแตกต่างของยีนพ่อแม่ และผลที่ได้จะไม่ใช่ค่าเฉลี่ย

พ่อแม่ที่ยีน Diversity ดีทั้งคู่ อาจคลอดลูกที่ยีนเจริญพันธุ์ต่ำได้

***Note:** จากที่กล่าวไปข้างต้น ไม่มีหลักประกันใดที่จะชี้วัดค่าของยีนที่แม่นยำได้*

## การคุมกำเนิด

การควบคุมประชากรสัตว์สามารถทำได้โดยการ:

* แยกสัตว์ออกจากกัน
* ให้ยาคุมกำเนิด

ผู้เล่นสามารถให้ยาคุมกำเนิดได้จากหน้าต่าง Zoo Management>Animal